Ольсен, Ларс

Ольсен Ларс Кристиан (; ) — данин футболист, турсло, гӀараваьлла «Брондбюн» а, Данин гулйина командин а йукъахь ловзарца. 1988, 1992, 1996 шерашкара Европин чемпионатийн декъахо.

2011 - 2019 шерашкахь Фарерийн гӀайренийн гулйина командин тренер болх бира, цул тӀаьхьа Данин «Эсбьерг» клубан коьрте хӀоьттира.

 Клубан карьера 
Ольсен вина Глострупехь, карьера йолийна меттигерчу иштта цӀе йолчу клубехь 1980 шарахь. Иза кегийрхойн гулйина командин йукъа кхайкхаволийча, цуьнца контракт дира Данин хьалхарчу дивизионан клубо «Кёгес». Лахарчу лигехь диъ шо даьккхинчул тӀаьхьа, Ларс дехьавелира «Брондбю». Керлачу клубца пхоьазза йаьккхира Данин чемпионат, ткъа кхин а 1988 шарахь хилира Данин уггаре дика футболист. Ольсен «Брондбюн» капитан вара 1987 - 1988 шерашкахь. 1991 шарахь иза дехьавелира Туркойчоьнан «Трабзонспоре». Туркойчохь Ольсен командин коьрта футболист вара, цуо гӀо дира командин Туркойчоьнан кад боккхуш. «Трабзонспорера» дӀаваханчул тӀаьхьа Ларс левзира Бельгин «Серен» йукъахь а, Швейцарин «Базель» йукъахь а. 1996 шарахь Ольсен йухавеира «Брондбю», цуьнца йалхоззалгӀа а Данин чемпион хилира. ТӀаьххьара клубера матчехь левзира 1996 шеран ноябрехь.

 Дуьненайукъара карьера 
1986 шеран апрелехь Болгарин гулйина командин дуьхьала матчехь дебют хилира Ольсенан Данин гулйина командин йукъахь. 1988 шарахь Европин чемпионате йоьду командин дӀахьедаран исписки йукъахь вара. Турнирехь левзира кхаа матчехь: Италин, Германин, Испанин гулйина командашна дуьхьала. Кхин диъ шо даьча Швецехь Ольсен къоман командин йукъахь шозлагӀа а дакъа лецира Европин чемпионатехь, турниран толамхой а хилира. Турнирехь левзира йерриг матчашкахь: Ингалсан, Швецин, Нидерландийн, Францин, Германин гулйина командашна дуьхьала. 1996 шарахь кхузлагӀа а вахара Европин чемпионате. Ингалсе иза вигира резерван йукъахь, турнирехь цхьан а минотехь ца левзира.

 Кхиамаш 
Командин

 «Брондбю»
  Футболех ловзаран Данин чемпионат — 1985
  Футболех ловзаран Данин чемпионат — 1987
  Футболех ловзаран Данин чемпионат — 1988
  Футболех ловзаран Данин чемпионат — 1990
  Футболех ловзаран Данин чемпионат — 1991
  Футболех ловзаран Данин чемпионат — 1995/96
 Данин кад баьккхинарг — 1988/89

 «Трабзонспор»
 Туркойчоьнан кад баьккхинарг — 1991/92

Дуьненайукъара

 Дани
  Футболех ловзаран Европин чемпионат — 1992

Шен долара

 Шеран футболист Данехь — 1988

Тренеран

 Раннерс

 Футболех ловзаран Данин кад — 2005/06

 Билгалдахарш 

 Хьажоргаш 

 Danish national team profile 
 Brøndby IF partial statistics

Категори:Данин футболисташ
Категори:Футболех ловзаран Данин гулйина командин ловзархой
Категори:Футболех ловзаран Европин чемпионаш
Категори:ФК «Кёге» ловзархой
Категори:ФК «Брондбю» ловзархой
Категори:ФК «Трабзонспор» ловзархой
Категори:ФК «Серен» ловзархой
Категори:ФК «Базель» ловзархой
Категори:Данин футболан тренераш
Категори:ФК «Раннерс» тренераш
Категори:ФК «Оденсе» тренераш
Категори: Футболех ловзаран Фарерийн гӀайренийн гулйина командин тренераш
Категори:ФК «Эсбьерг» тренераш